Kim Jong-uns tante i live etter mannens henrettelse
Kim Kyoung-hui, som er søster til Kims far Kim Jong-il og datter av Nord-Koreas første leder Kim Sung-il, opptrer på en liste over medlemmer av en begravelseskomité for en tjenestemann som døde fredag. Nyheten om at hun opptrådte i en offisiell funksjon, tyder på at hun fortsatt er begunstiget av sin nevø, som har bestrebet seg på å konsolidere sin makt siden han overtok etter farens død. Kim Kyoung-huis mann, Jang Song-Thaek, som var den mektige nummer to i det nordkoreanske hierarkiet, ble fjernet fra sine stillinger for en uke siden og dømt til døden og henrettet torsdag. Jang ble beskyldt for å ha konspirert for å styrte regimet og ta makten selv. Utrenskningen var den største omveltningen i Nord-Korea siden Kim tok over. Jang spilte en nøkkelrolle for å befeste den unge Kims stilling, men tydeligvis følte Kim en stigende irritasjon over onkelens makt. Jang og kona Kim har i mange år vært ansett for å være det øverste maktparet i landet. Men 67 år gamle Kim har vært mindre synlig det siste året, og det har vært meldt at hun har vært syk.
Den mektige tanten til Nord-Koreas leder Kim Jong-un ser ut til å ha bevart sin maktbasis etter utrenskningen og henrettelsen av sin ektemann.